10 സെക്കന്ഡിനുള്ളില് 100 കിലോമീറ്റര് വേഗത ഇന്ത്യയിലെ ഏറ്റവും പവര് കൂടിയ, വിലകൂടിയ സ്കൂട്ടര്ബിഎംഡബ്ല്യു സി400 ജിടി വിപണിയില് ആഡംബര ഇരുചക്ര വാഹന നിര്മാതാക്കളില് തലതൊട്ടപ്പന്മാരായ ബിഎംഡബ്യു അവരുടെ ഗിയര്ലെസ് സ്കൂട്ടറായ സി400 ജിടി മാക്സി സ്കൂട്ടര് ഇന്ത്യയില് അവതരിപ്പിച്ചു. നിലവില് ഇന്ത്യയില് വില്ക്കുന്ന ഏറ്റവും വില കൂടിയ, പവര് കൂടിയ സ്കൂട്ടറാണ് ഇത്. 9.95 ലക്ഷം രൂപയാണ് സ്കൂട്ടറിന്റെ എക്സ് ഷോറൂം വില. രജിസ്ട്രേഷന് ചാര്ജും മറ്റും നികുതികളും ചേര്ക്കുമ്ബോള് വാഹനത്തിന്റെ ഓണ്റോഡ് വില 12,33,450 രൂപയാകും.34 എച്ച്പി പവറും, 35 എന്എം ടോര്ക്കുമുള്ള 350 സിസി സിംഗിള് സിലിണ്ടര് ലിക്വിഡ് കൂള്ഡ് എന്ജിനാണ് വാഹനത്തിന്റെ ഹൃദയം. പൂജ്യത്തില് നിന്ന് 100 കിലോമീറ്റര് സ്പീഡിലെത്താന് വാഹനത്തിന് 9.5 സെക്കന്ഡുകള് മതി. മണിക്കൂറില് 139 കിലോമീറ്റര് വരെ വേഗതയില് വരെ കുതിക്കാന് വാഹനത്തിനാകും.വാഹനമോടിക്കുന്നയാള്ക്കും പിറകിലിരിക്കുന്നയാള്ക്കും മികച്ച കംഫേര്ട്ട് നല്കുന്ന രീതിയിലാണ് വാഹനം രൂപകല്പ്പന ചെയ്തിട്ടുള്ളത്. ചെറിയ യാത്രകള്ക്കും വിദൂര സ്ഥലങ്ങളിലേക്ക് യാത്ര പോകാനുമായും ഡിസൈന് ചെയ്തതാണ് വാഹനത്തിന്റെ സീറ്റും സസ്പെന്ഷനും സീറ്റിങ് പൊസിഷനും.പൂര്ണമായും എല്ഇഡി ലൈറ്റുകളാണ് ബിഎംഡബ്യും സി 400 ജിടിക്ക് നല്കിയിരിക്കുന്നത്. 6.5 ഇഞ്ചിന്റെ കളര് ടിഎഫ്ടി ഇന്സ്ട്രുമെന്റ് ക്ലസ്റ്ററില് കണക്ടിവിറ്റി ഫീച്ചറുകളുമുണ്ട്. ബിഎംഡബ്ല്യുവിന്റെ മോട്ടോറാഡ് എന്ന കണക്ടിവിറ്റി സംവിധാനമാണ് വാഹനത്തില് ഉള്പ്പെടുത്തിയിരിക്കുന്നത്. ഇതുവഴി വാഹനത്തിന്റെ നിരവധി കാര്യങ്ങള് നിയന്ത്രിക്കാനാകും.താക്കോലില്ലാതെ വാഹനം സ്റ്റാര്ട്ട് ചെയ്യാന് പോലും ഈ സംവിധാനത്തിലൂടെ സാധിക്കും. കൂടാതെ ഓട്ടോമാറ്റിക്ക് സ്റ്റെബിലിറ്റി കണ്ട്രോള് എ.എസ്.സി സംവിധാനവും വാഹനത്തിലുണ്ട്.എബിഎസോട് കൂടിയ ട്വിന് ഡിസ്ക് സംവിധാനമാണ് വാഹനത്തിന്റെ ബ്രേക്കിങ് കരുത്ത്. മുന്നില് 15 ഇഞ്ച് ടയറുകളും പിന്നില് 14 ഇഞ്ച് ടയറുകളുമാണ് നല്കിയിരിക്കുന്നത്. സ്റ്റോറേജ് സ്പേസ് കൂട്ടാനാണ് ഇത്തരത്തില് പിറകിലെ വീല് സൈസ് കുറച്ചത്. ട്രാക്ഷന് കണ്ട്രോള്, റൈഡിങ് മോഡ് എന്നിവയും വാഹനത്തില് ഉള്പ്പെടുത്തിയിട്ടുണ്ട്.